**PREDLOG**

LETNI PROGRAM ŠPORTA V OBČINI KOSTANJEVICA NA KRKI ZA LETO 2015

Kostanjevica na Krki, marec 2015

Na podlagi 7. člena Zakona o športu (Ur. list, RS, št. 22/98), v skladu z usmeritvami Nacionalnega programa športa v Republiki Sloveniji (Ur. list, RS, št. 26/14), 29. člena Zakona o lokalni samoupravi (Ur.l. RS, št. 94/07-UPB2, 76/08, 100/08 , 79/09 in 51/2010), 6. in 14. člena Statuta Občine Kostanjevica na Krki (Ur.l. RS, št. 49/14) ter Pravilnika za vrednotenje in izbor programov športa v Občini Kostanjevica na Krki (Ur.l. RS, št. 34/08, 17/09-popravek in 52/2011) je Občinski svet Občine Kostanjevica na Krki, na \_\_\_\_\_\_\_\_\_\_\_\_\_ redni seji dne \_\_\_\_\_\_\_\_\_\_\_\_\_ sprejel naslednji:

# LETNI PROGRAM ŠPORTA V OBČINI KOSTANJEVICA NA KRKI ZA LETO 2015

**A.**

### I - UVOD

Z letnim programom športa (LPŠ) so določeni programi športa, ki bodo v 2015 sofinancirani iz občinskega proračuna, obseg in vrsta dejavnosti, potrebnih za uresničevanje tega programa in obseg sredstev, ki se v ta namen zagotovijo v občinskem proračunu.

#### II - IZHODIŠČA IN USMERITVE

Nacionalni program športa (NPŠ) opredeljuje uresničevanje javnega interesa v športu. NPŠ določa:

* izhodišča in usmeritve športa,
* vsebino in obseg posameznih pojavnih delov v športu, ki se financirajo ali sofinancirajo iz javnih sredstev,
* razvojne in strokovne naloge v športu,
* upravljanje športa,
* okvirna merila za finančno ovrednotenje športnih programov.

Izvajanje nacionalnega programa športa v lokalni skupnosti se določi z letnim programom športa. Letni program športa v občini Kostanjevica na Krki določa programe športa, ki se sofinancirajo iz javnih sredstev, obseg in vrsto dejavnosti, potrebnih za njegovo uresničevanje in obseg sredstev, ki se zagotovijo v proračunu občine Kostanjevica na Krki. Za uresničevanje javnega interesa v športu, opredeljenega z LPŠ, se zagotovijo javna sredstva za financiranje ali sofinanciranje naslednjih vsebin:

* interesna športa vzgoja otrok in mladine,
* športna vzgoja otrok in mladine, usmerjenih v kakovostni in vrhunski šport,
* športna vzgoja otrok in mladine s posebnimi potrebami,
* športna dejavnost študentov,
* vrhunski in kakovostni šport
* športna rekreativna dejavnost odraslih,
* šport invalidov,
* šolanje in strokovno izpopolnjevanje strokovnega kadra,
* znanstveno raziskovalna dejavnost,
* športne prireditve,
* založniška dejavnost,
* izgradnja in vzdrževanje športnih objektov,
* sofinanciranje stroškov organizacije šolskih tekmovanj v organizaciji ŠZ Krško.

Izvajalci LPŠ po Zakonu o športu so:

* športna društva s sedežem v občini Kostanjevica na Krki,
* Športna zveza Krško,
* zavodi s področja športa, vzgoje in izobraževanja,
* zasebniki ter podjetja registrirana za izvajanje športne dejavnosti.

Za izvajanje LPŠ je, skladno s 7. členom Zakona o športu Občinski svet Občine Kostanjevica na Krki prejel podrobnejša merila za vrednotenje in izbor programov športa v občini Kostanjevica na Krki.

Tako bo občina:

* 1. posvetila posebno pozornost programom (interesnim in tekmovalnim) za otroke in mladino, z namenom spodbujati kakovosten način preživljanja prostega časa in preventivno delovati v smislu preprečevanja socialno-patoloških pojavov,
	2. omogočila dostopnost javnih športnih objektov za vse programe in vse izvajalce športa v občini Kostanjevica na Krki,
	3. sofinancirala programe za otroke in mladino usmerjene v kakovostni in vrhunski šport.
	4. sofinancirala promocijo športne rekreacije v obliki sofinanciranja najemnine za javne športne objekte in organizacijo športnorekreacijskih tekmovanj,
	5. sofinancirala izobraževanja strokovnih kadrov za delo v športu,
	6. sofinancirala stroške organizacije šolskih tekmovanj v organizaciji Športne zveze Krško ter Zavoda za šport Brežice,

#### III – CILJI Nacionalnega programa športa ter lokalne skupnosti:

**A – na področju športne vzgoje**

* uresničevati javni interes na področju športa,
* zagotoviti stabilno sofinanciranje programov interesne športne vzgoje predšolskih otrok, šoloobveznih otrok in mladine in omogočiti udeležbo šoloobveznih otrok na šolskih športnih tekmovanjih, na občinskem, področnem in državnem nivoju,
* zagotoviti stabilno sofinanciranje programov športne vzgoje otrok in mladine usmerjenih v kakovostni in vrhunski šport in s tem vključevanje čim večjega števila mladih v programe redne in organizirane vadbe,
* zagotoviti pogoje za strokovno izobraževanje in izpopolnjevanje kadrov v športu
* zagotoviti vsem mladim kakovostno zunajšolsko športno udejstvovanje, ki jim bo skupaj s kakovostnim poukom športne vzgoje omogočilo pridobiti gibalne in druge kompetentnosti na taki ravni, da bo šport postal del njihovega zdravega življenjskega sloga.

#### B – na področju športne rekreacije

* povečati število redno sodelujočih v programih športne rekreacije,
* zagotoviti vsakemu občanu možnosti za dejavno sodelovanje v športu v varnem in zdravem okolju
* povečati delež športno dejavnih odraslih prebivalcev za 5%.

**C – na področju kakovostnega športa**

* vsem klubom in društvom ter posameznikom – izvajalcem športa, ki izpolnjujejo pogoje omogočiti sodelovanje v tekmovalnih sistemih panožnih športnih zvez,
* izvajalcem športa, ki nastopajo v rednem tekmovalnem sistemu omogočiti sofinanciranje uporabe športnih objektov,
* povečati število športnikov v tekmovalnih sistemih za 3%.

**D – na področju vrhunskega športa**

* pomagati klubom in društvom, ki imajo v svojih vrstah vrhunske športnike pri sofinanciranju njihovih programov in s tem vrhunskim športnikom omogočiti čim boljše pogoje za delo
* obdržati število vrhunskih športnikov.

**E – pri razvojnih in strokovnih nalogah**

* zagotoviti izobraževanje, usposabljanje in izpopolnjevanje strokovnih kadrov za delo v športu,
* zagotoviti sofinanciranje pomembnejših športnih prireditev v občini.

#### F – na področju športnih objektov

* zagotoviti maksimalno dostopnost objektov za organizirane programe športa,

**IV - SOFINANCIRANJE PROGRAMOV ŠPORTA, znesek sofinanciranja (od točke 1-7) 13.600,00 €**

V letu 2015 se pričakuje približno enako število pogodbenih izvajalcev športa. Ocenjujemo, da bo vrednost točke za posamezne programe ostala na nivoju iz leta 2014.

Z Osnovno šolo Jožeta Gorjupa Kostanjevica na Krki, se bo za izvajanje programov športa sklenila neposredna pogodba.

Zaradi uresničevanja zgoraj navedenih ciljev bomo v letu 2015 iz občinskega proračuna sofinancirali izvajanje naslednjih programov športa (PP 3741, 3742, 3745, 3601):

**1. INTERESNA ŠPORTNA VZGOJA OTROK IN MLADINE**

**1.1. Interesna športna vzgoja predšolskih otrok**

Za izvajanje programa »**Zlati sonček**« v enotah vrtcev pri osnovnih šolah se zagotovi propagandno gradivo (knjižice z nalepkami, priročniki, diplome, medalje)-v kolikor to ni zagotovljeno s strani Ministrstva za šolstvo in šport ter strokovni kader.

**1.2. Interesna športna vzgoja šoloobveznih otrok in srednješolske mladine**

Za izvajanje programov »**Zlati sonček**« in »**Krpan**« v osnovnih šolah se zagotovi propagandno gradivo (knjižice z nalepkami, priročniki, diplome, medalje)- v kolikor to ni zagotovljeno s strani Ministrstva za šolstvo in šport ter strokovni kader.

Za izvajanje **drugih programov** se zagotavlja objekt in sofinancira strokovni kader za do 80 urne programe za skupine z najmanj 20 udeleženci in za programe, ki se izvajajo izven rednega pouka.

Za **šolska športna tekmovanja** se zagotovi ali sofinancira objekt, poleg tega pa se sofinancira:

* **na občinskem nivoju**: sodniške stroške, strošek objekta, če ni občina lastnik objekta, strošek prevoza s cenovno najugodnejšim prevoznikom, strošek priznanj, diplom, medalj in pokalov.
* **Nad občinskim nivojem dalje**: stroške prevoza s cenovno najugodnejšim prevoznikom in stroške prehrane, če traja odsotnost tekmovalcev več kot 6 ur.

Organizacijo prevozov za ŠŠT koordinira ŠZ Krško.

Del sredstev za izvedbo šolskih športnih tekmovanj se ne deli na javnem razpisu (PP 3742, PP 3745).

**2. ŠPORTNA VZGOJA USMERJENA V KAKOVOSTNI IN VRHUNSKI ŠPORT**

**2.1. Športna vzgoja šoloobveznih otrok usmerjenih v kakovostni in vrhunski šport**

Za izvajanje teh programov vadbe morajo izvajalci izpolnjevati prostorske, kadrovske in druge zahteve za strokovno izpeljavo programov, ki jih določi nacionalna panožna zveza. Programi so lahko razdeljeni v tri stopnje: cicibani/cicibanke, mlajši dečki/mlajše deklice in starejšo dečki/starejše deklice. Sofinancira se strokovni kader in objekt in ustrezni materialni stroški.

**2.2. Športna vzgoja mladine usmerjene v kakovostni in vrhunski šport**

Za izvajanje teh programov vadbe morajo izvajalci izpolnjevati prostorske, kadrovske in druge zahteve za strokovno izpeljavo programov, ki jih določi nacionalna panožna zveza. Programi so lahko razdeljeni v dve stopnji: mlajši mladinec/mladinka, starejši mladinec/mladinka. Sofinancira se strokovni kader in objekt.

**2.3. Športna vzgoja otrok in mladine s posebnimi potrebami**

V te programe se lahko, glede na interes, vključijo tudi otroci in mladina s posebnimi potrebami. Sofinancira se strokovni kader in objekt.

**3.KAKOVOSTNI IN VRHUNSKI ŠPORT**

**3.1. Kakovostni šport**

Vsaki vadbeni skupini, ki tekmuje v rednem tekmovalnem sistemu panožne zveze v članski konkurenci se zagotovi ali sofinancira objekt in strokovni kader, za športe, ki niso vezani na objekt, se prizna sorazmerni del sredstev za materialne stroške v obsegu, ki ga določa Pravilnik .

**3.2. Vrhunski šport**

Za sofinanciranje programov vrhunskega športa prejme klub ali društvo za vsakega svojega člana, ki je kategoriziran športnik število točk, skladno z določili Pravilnika. Sofinancira se strokovni kader in objekt.

**3.3. Športni dodatek**

Prizna se kategoriziranim športnikom, ki jih določa Olimpijski komite Slovenije.

**4. ŠPORTNO REKREATIVNA DEJAVNOST ODRASLIH**

Cilj športne rekreacije odraslih so ohranjati in izboljševati celotni zdravstveni status, zmanjševati negativne posledice sodobnega načina življenja in dela, preprečevati upadanje splošne vitalnosti človeka ter s temi motivi pritegniti čim večje število ljudi v redne oblike športne dejavnosti.

Programe lahko izvajajo vsi izvajalci športne dejavnosti.

Sofinancirajo se do 80-urni programi in sicer se sofinancira strošek objekta, za socialno in zdravstveno ogrožene ter občane, starejše od 65 let pa tudi strokovni kader, za oblike športne rekreacije, ki niso vezani na objekt, pa se sofinancira strokovni kader.

V športno rekreacijo sodijo tudi programi planinstva in sicer izletništvo v sredogorje, izletništvo v visokogorje in izletništvo v taboru. Sofinancira se strokovni kader.

5. ŠPORT INVALIDOV

Športna aktivnost invalidom je namenjena predvsem za ohranjanje gibalnih sposobnosti, zdravju in razvedrilu. Sofinancira se najem uporabe objekta in strokovni kader za 80 urne programe letno.

6. ŠOLANJE IN STROKOVNO IZPOPOLNJEVANJE STROKOVNEGA KADRA

Sredstva so namenjena za izobraževanje strokovnih kadrov, ki neposredno vodijo izvajanje programov športa in sicer za pridobivanje vseh oblik strokovne usposobljenosti ter za obdobno potrjevanje strokovne usposobljenosti. Sofinancira se strošek izobraževanja.

7.ŠPORTNE PRIREDITVE

Športne prireditve so tiste, ki so prijavljene v koledarjih športnih prireditev v Sloveniji, biti morajo množično obiskovane, biti morajo odmevne v javnih medijih, poskrbljeno mora biti za varnost vseh udeležencev in strokovno vodenje prireditve. Ovrednotene so občinske, medobčinske, državne in mednarodne športne prireditve, ki so tradicionalne in katerih namen je dvig motivacije za šport, pospeševanje športne aktivnosti in imajo promocijski učinek za šport, gospodarstvo in turizem Občine Kostanjevica na Krki in jih organizirajo izvajalci letnih programov športnih programov.

Iz proračunskih sredstev se sofinancirajo materialni stroški športnih prireditev glede na število točk, vendar največ do 50% predračuna za izvedbo.

**8. ZALOŽNIŠKA DEJAVNOST**

Založniška dejavnost obsega izdajanje strokovne literature, občasnih športnih publikacij in zbornikov ter druge literature, namenjene ozaveščanju in animaciji za aktivno vključevanje prebivalstva v športne dejavnosti. Izvajalec mora publikacijo izdati v letu sofinanciranja.

**9. SOFINANCIRANJE ŠPORTNE ZVEZE KRŠKO, vrednost 700,00 €**

ŠZ Krško je član OKS - združenje športnih zvez. ŠZ izvaja naloge opredeljene v 24. členu Zakona o športu. Razmerja med občino Kostanjevica na Krki in ŠZ Krško so opredeljena v pogodbi. V okviru proračunskih sredstev se namenjajo sredstva za sofinanciranje organizacije tekmovanj in delno kritje materialnih stroškov, kjer bo sodelovala OŠ Jožeta Gorjupa Kostanjevica na Krki (PP 3742 ).

**10. SOFINANCIRANJE ZAVODA ZA ŠPORT BREŽICE, vrednost 400,00 €**

Razmerja med Občino Kostanjevica na Krki in Zavodom za šport Brežice so opredeljene v pogodbi. V okviru pogodbe se zagotavljajo sredstva za koordinacijo, organizacijo in izpeljavo interesnih programov športa otrok in mladine na področnih tekmovanjih (PP 3745)

**B.**

Letni program velja z dnem sprejetja.

Štev.: 671-10/2014-1 Ladko Petretič, l.r.

Datum: marec 2015 župan